એક વસ્તુ છે કે જે ક્ષેત્રમાં પુરુષોનું જ આધિપત્ય છે તેવા સેક્ટરમાં તમે એક મહિલા તરીકે પ્રવેશો છો ત્યારે અને તે વેન્ચરમાં ઓળખ મેળવ્યાં પછી..આ બે બિંદુની વચ્ચેથી પસાર થાય છે માઇન્ડ સેટ. પ્રોફેશનલ વર્લ્ડમાં બધું સમુંસૂતરું પાર નથી પડતું તેના ખાસ પડકાર તો રહેવાના જ. હોટેલ ઇન્ડસ્ટ્રીઝમાં વ્યાપ્ત દૂષણો વિશે તમે અજ્ઞાત ન રહી શકો પણ તેને પાર કેવી રીતે કરવા તેની ચતુરાઇ તો કેળવવી જ પડે. અંકિતાએ તેમ કરીને આજે પોતાનું સ્થાન જમાવ્યું છે. એ માઇન્ડસેટ વચ્ચેનો અનુભવ વર્ણવતાં અંકિતા કહે છે કે, ‘જ્યારે નવુંનવું હોય ત્યારે લોકો તમને અલગ રીતે જુએ છે કે આમને કેટલી ખબર હશે, પણ તેમને એક્સપિરિયન્સ થાય પછી તેઓ ચોક્કસ અલગ રીતે વર્તે છે. તમારા બિઝનેસની જે જાણકારી છે તે પાંચ જ મિનિટમાં સામેની પાર્ટી જાણી લે છે કે તમે યોગ્ય છો. એ પછી બધું સ્મૂધ થઇ જાય છે.’